Aalborgs Stifts Adresseavis, 1825-07-23
Kjøbenhavn. Løverdagen den 5te Februari sidstleden om Morgener, tidlig indstrandede Skibet Providentig fra Porsgrund i Norge paa Revlerne udenfor den nordligste Deel af Harboøre Strand. Skibscapitainen Monrad tilligemed den ene af hans Sønner, der var med som Styrmand, og 2 Matroser vare allerede tidligere af en voldsom Styrtning blevne kastede over Borde, og det tilbageblevne Mandskab, 9 i Tallet, havde aldeles ingen Udsigt til Redning, men ventede hvert Øieblik at blive et Bytte for Bølgerne. J denne Nød bestemte den afdøde Capitains anden endnu levende Søn Frederik Monrad, sig til at springe i Havet, for om mueligt ved Svømning at naae Land, og den voldsomme Søegang uagtet, var han ogsaa virkelig saa heldig, at komme saa tæt ind til Strandbredden, at nogle af de det forsamlede Kystbeboere, ved at vade ud i Søen, kunde række ham en Hage, som han tog fat i og søgte at holde sig ved, dog havde han ikke Kraft nok til at holde sig fast, da de vilde hale ham ind til Land, og henreven af Strømmen maatte han derfor slippe Hagen, da i det samme adskillige raske Karle, som Strandfogden Erik Langer havde sat til at passe paa, naar den Svømmende kom Landet saa nær, at det blev mueligt at yde ham nogen Hielp, med øiensynlig Livsfare for dem selv, sprang saa langt ud i Søen, at de lykkelig fik fat paa ham, og bragte ham i Land. Jmedens dette foregik, vare Strandtoldbetjent Wang, Strand opsynsmand Claudi og Sognefoged Niels Hou ilede til, og havde i Forening føiet Anstalt til at en stor Fiskerbaad blev transporteret hen til Strandingspunktet. J denne Baad stege 11 Mand, der forsøgte alt mueligt for at arbeide sig ud til Skibet, men skjøndt de mange Gange vare nær derved, drev den voldsomme Søegang dem dog altid igjen tilbage, og tumlede Baaden saa farlig omkring, at de umueligen kunde have bjerget dem, naar ikke de paa Stranden staaende Folk ved Hielp af et forud fastgjort Toug havde halet Baaden ind hver Gang Faren var størst, og alligevel bleve Baadsfolkene tilsidst ganske udmattede, og maatte opgive deres forehavende. Men nyt Mandskab tilbød sig strax til at afløse dem, og deraf bleve 8 udtagne, hvilke tilligemed en Anders Bak, der forblev ved Baaden, igjen vovede sig ud i Bølgerne. Efter flere forgiæves Forsøg vare de omsider saa heldige at naae ud til Fartøiet, og de vare just i Færd med at gribe fat i et til dem udkastet Toug, for at lægge an til Skibet, da i det samme en at Skibsfolkene, utaalmodig efter Redning, sprang fra Borde for at komme i Baaden, men faldt i Søen og blev strax henreven af Strømmen. Da nu Baadsfolkene bleve dette vaer, anvendte de alle deres Bestræbelser paa at redde ham, men just som det lykkedes dem at faae fat paa ham, og bringe ham op i Baaden, kom en forfærdelig Styrtning over dem, fyldte Baaden med Vand, knækkede Aarene og kastede 3 af Mandskabet i Søen, hvor de 2 strax gik under, uden at staae til at redde. Den 3die derimod, blev lykkeligviis endnu betimelig grebet af Anders Bak, som vel ikke saae sig istand til at trække ham op, men som dog holdt fast ved ham, og slæbte ham bag efter Baaden, imedens denne af Folkene paa Landet blev halet i Land og saaledes reddet fra Undergang, uden dog at have kunnet medtage Skibets øvrige Mandskab. Efter dette Uheld var der, da Aarerne vare knækkede, aldeles ingen Muelighed i igjen at vove sig med Baaden, og Man maatte derfor for det Første ganske opgive ethvert Forsøg paa at redde de endnu ombord værende 7 Skibsfolk. Men omtrent 1/2 Time efter skiltes Skibet aldeles ad, og da Skibsfolkene samtlige flygtede hen til Agterdelen, som blev løsreven fra det Øvrige, traf det sig saa heldigt, at denne Deel af Skibet uden nogen Omvæltning drev gandske tæt ind til Land, saa at Mandskabet ved Hielp af de tillende Kystbeboere lykkelig naaede Strandbredden, hvor de snarest mueligt bleve førte op til Erik Langers Gaard, og der paa det omhyggeligste pleiede. Paa Cancelliets allerunderdanigste Forestilling, herom, har det behaget Hs. Majestæt allernaadigst at resolvere: "at fornævnte 17 Mænd af Harboøre skulle tilkjendegives Hs. Majestæts allerhøieste Tilfredshed med deres kjække Opførsel, samt at Anders Bak, der fortrinligen har udmærket sig, skal meddeles Medaillen for ædel Daad i Sølv, at bæres paa Brystet i samme Baand, som de Anledning af Bataillen af 2den April 1801 uddeelte Medailler. Fremdeles har Hs. Majestæt allernaadigst befalet, at en Sum af 150 Rbdlr. Sedler, efter Amtets Skjønnende, skal uddeles blandt fornævnte 17 Mand og de 2 ved Redningsforsøget forulykkede Peder Christensen Neeses og Christen Tommerups Efterladte; og har Hs. Majestæt senere allernaadigst bevilget, at der i en Tid af 3 Aar maa af Finantskassen udbetales en temporair Understøttelse at 100 Rbdlr. Sølv aarlig, hvoraf den ene Halvdeel skal anvises Enken efter Peder Christensen Nees og den anden Christen Tommerups Efterladte Forældre."J disse Dage er i Kjøbenhavn indtruffet et Dødsfald, som vækker meer end almindelig Deeltagelse. Lands Overrets, samt Hof= og Stadsrets=Procurator N. Jespersen døde den 8de Dennes efter en kort Sygdom, og blev den 14de under et Følge af sørgende Venner stædt til Jorde. J Manddommens feireste Alder, neppe 31 Aar gammel, blev den raske, kraftige Mand bortrevet fra sin Ungdoms Hustru, fra spæde Børn og talrige prøvede Venner. Cours den 19de Juli. Hamb. 2 M. - , a vista 212. Spec. 214. - Specier solgtes til 12 Rbmk. 13 1/2 s. a 14 s. Bank-Disconto 5 pC. - Norske Speciessedler pr. 10 Specier 19 2/3 a 19 1/2 Rbd. Sedler. - Svenske Sedler - pr. Rdlr. Rigsgjeld 53 1/2 a 53 1/2 Rbs. Tegn. - 4 pCt. Kongel. Obligationer (uden Rente) 95 1/2 a 96 Rbd. Sedler. - Dito Dito 90 1/4 a 90 1/2 i Banco. - Nationalbank-Obligat. (af Laanet 4de Februar 1820) 103 1/2 a 104 Rbdlr. r. S. - Dito Dito 111 a 111 1/2 Rbd. i Sedler. - Hamborger Laan af 1819 Bcomk. 3000 99 1/2 a 100 Banco. - Dito Dito Bcomk. 4000 99 1/2 a 100 Banco. - 6 pC. norsk Laan ved Hambro & Søn 106 a 106 1/2 i Banco. - 4 pC. Dito nye 98 3/4 a 99 i Banco. - Asiatiske Actier i i Sedler. 3 pC. nye danske Oblig., 3 M. efter at samme ere udstædte, 70 1/2 a 71 L. Sterling. 1 L. Sterling beregnet til 14 Bmk.